Document ID: 31999R1594

ΚΑΝΟΝΙΣΜΟΣ (ΕΚ) αριθ. 1594/1999 ΤΗΣ ΕΠΙΤΡΟΠΗΣ
της 20ής Ιουλίου 1999
σχετικά με την τροποποίηση των όρων έγκρισης μιας πρόσθετης ύλης στη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων(1), όπως τροποποιήθηκε τελευταία από τον κανονισμό (ΕΚ) αριθ. 1411/1999(2), και ιδίως τα άρθρα 9ι και 3,
Εκτιμώντας:
(1) ότι η πράξη προσχώρησης προβλέπει στο παράρτημα XV σημείο VII στοιχείο Ε σημείο 1 παράγραφος 4 δεύτερη περίπτωση τρίτη υποπερίπτωση, την έγκριση για τη Σουηδία να διατηρήσει την εθνική της νομοθεσία που περιορίζει τη χρήση του μυρμηκικού οξέος (Ε 236) ως πρόσθετης ύλης στη διατροφή των ζώων μέχρι τις 31 Δεκεμβρίου 1997·
(2) ότι το Βασίλειο της Σουηδίας υποχρεούτο, σύμφωνα με τις προβλεπόμενες διατάξεις στο παράρτημα XV της προαναφερόμενης πράξης, να συνοδεύσει την αίτησή του για την προσαρμογή της κοινοτικής νομοθεσίας όσον αφορά την προαναφερόμενη πρόσθετη ύλη, με εμπεριστατωμένη επιστημονική αιτιολογία·
(3) ότι η Σουηδία διαβίβασε την αιτιολογία της στις 27 Ιουνίου και στις 9 Δεκεμβρίου 1997·
(4) ότι η Επιτροπή καλείται να αποφασίσει σχετικά με την αίτηση προσαρμογής που υπέβαλε το Βασίλειο της Σουηδίας όσον αφορά το μυρμηκικό οξύ·
(5) ότι αποδεικνύεται ότι πρέπει να συμπληρωθούν οι όροι έγκρισης αυτού του συντηρητικού·
(6) ότι πρέπει πράγματι να πληροφορηθεί ο χρήστης του μυρμηκικού οξέος ότι απαγορεύεται να χρησιμοποιείται το μυρμηκικό οξύ μόνο του ή σε συνδυασμό με άλλα οξέα, όταν αντιπροσωπεύει περισσότερο από το ήμισυ του μείγματος, για τη διατήρηση υπό όξινες και αερόβιες συνθήκες των ακατέργαστων σιτηρών που έχουν υγρανθεί, διότι υπό ορισμένες συνθήκες θα μπορούσε να δημιουργηθεί υψηλό ποσοστό αφλατοξίνης·
(7) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι όροι έγκρισης της πρόσθετης ύλης Ε 236 "Μυρμηκικό οξύ", που ανήκει στην κατηγορία "Συντηρητικά" αντικαθίστανται σύμφωνα με την οδηγία 70/524/ΕΟΚ από τους όρους που περιλαμβάνονται στο παράρτημα του παρόντος κανονισμού.
Άρθρο 2
Κατά παρέκκλιση από το άρθρο 1, το μυρμηκικό οξύ που έχει τεθεί σε κυκλοφορία πριν από την 1η Σεπτεμβρίου 1999, η επισήμανση του οποίου δεν είναι σύμφωνη με τον παρόντα κανονισμό, δύναται να διατηρηθεί σε κυκλοφορία μέχρι τις 31 Δεκεμβρίου 1999.
Άρθρο 3
Ο παρών κανονισμός αρχίζει να ισχύει την 1η Σεπτεμβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1999.

Labels: 0
17
6